《清洛喜项公大师相访》
宋代·许仲宣

方袍紫染出彤庭，久在林泉养性灵。
无事挠心长见醉，有名传性不曾醒。
多年别我头先白，此日逢师眼倍青。
记得上都相会否，夜飞杯篆老君经。

作者简介：（930—990）青州人，字希粲。后汉乾祐进士。仕后周，为淄州团练判官。宋太祖擢授太子中允。历知北海军、荆南转运事。帝征南唐，供给无缺。太宗即位，除兵部郎中，历西川、广南转运使，以才干称。官至给事中。